Kosketusvarotoimet akuuttivuodeosastolla ja teho-osastolla

Tämä toimintaohje koskee kolmea eri tilannetta: potilaan tulo osastolle/kosketusvarotoimien aloitus (tarkistuslista), päivittäinen käytännön toteutus (huonekortti) ja kosketusvarotoimien lopetus/siirto jatkohoitoon (tarkistuslista).

Potilasta hoidetaan kosketusvarotoimin, kun hänellä on todettu moniresistentti bakteeri (MRSA, VRE, ESBL-klebsiella tai CPE) tai joku muu kosketusvarotoimia edellyttävä infektio (katso [infektiosairauksissa tarvittavat varotoimet sairaalahoidossa](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bDCD885F1-B1A8-4BD6-9276-03AD44DF9B3C%7d&file=Infektiosairauksissa%20tarvittavat%20varotoimet%20sairaalahoidossa.docx&action=default&DefaultItemOpen=1)). Kosketusvarotoimien kesto vaihtelee infektiosairauden mukaan.

**Tarttuvaa oksennus- ja ripulitautia sairastaville ja syyhypotilaille on omat erilliset toimintaohjeet.**

**Poliklinikalla ja toimenpideyksiköissä moniresistentin bakteerin kantajat hoidetaan tavanomaisten varotoimien mukaisesti.**

**Pitkäaikaishoitolaitoksille, kotihoitoon/ kotisairaalaan on myös omat ohjeet.**

**Potilaan tulo osastolle /kosketusvarotoimien aloitus** (tarkistuslista)**:**

|  |  |
| --- | --- |
| **Huonesijoitus** | Yhden hengen huone, jossa oma WC ja suihku tai yhteisten pesutilojen käyttö viimeisenä. Jos huoneessa ei ole WC:tä, varaa potilaalle oma WC. |
| **Huoneen varustelu** | Varaa tarvittavat suojaimet: tehdaspuhtaat suojakäsineet ja suojatakki sekä kirurginen suu-nenäsuojus ja suojalasit tai vaihtoehtoisesti visiirimaski. |
| Varaa huoneeseen potilaskohtaiset hoito-, tutkimus- ja apuvälineet. (ensisijaisesti kertakäyttöiset) |
| Laita huoneen oveen merkintä: *”Vierailijat ottakaa yhteyttä hoitohenkilökuntaan ennen huoneeseen menoa”.* |
| Laita *”Kosketusvarotoimipotilaan hoidon päivittäinen käytännön toteutus ”* –huonekortti helposti henkilökunnan saataville. (esim. potilashuoneen ulkopuolella välinekärryyn tai potilashuoneen välitilaan/kaappiin). |
| Varaa huonekohtaiset siivousvälineet, pyykki- ja jäteastiat. |
| Varaa eritetahradesinfektioaine kloori 1000 ppm. |
| **Tiedottaminen** | Jos potilas on moniresistentin bakteerin kantaja, se näkyy automaattisesti Eskon yläpalkissa (esim. MRSA todettu).  ESKOn riskitietoihin kantajuutta ei merkitä.  Muissa tapauksissa laita merkintä varotoimista hoitosuunnitelmaan.  Tiedota kosketusvarotoimista potilaan hoitoon osallistuvia. |
| **Laboratorio-näytteet** | Huonekohtaiset näytteenottovälineet.  Näyteputket laitetaan kaarimaljalle, ei lasketa potilaan vuoteeseen eikä pöydälle. Pyyhi näyteputket denaturoidulla alkoholilla ja liimaa näytetarrat. Vie pelkät näyteputket huoneen ulkopuolelle.  Virtsa yms. näytteet voidaan käsitellä huuuhteluhuoneessa.  Valitse WebLabin eristys valikosta ”kosketuseristys” |
| **Potilaan ohjaus** | Kerro potilaalle varotoimiin liittyvistä järjestelyistä, tarkoituksesta ja kestosta sekä ohjaa käsien desinfektio.  Anna tarvittaessa potilaalle [Moniresistentin mikrobin kantaja kotona](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b622F742A-923C-4E4D-97D0-BCD4B968F245%7d&file=Moniresistentin%20mikrobin%20kantaja%20kotona.docx&action=default&DefaultItemOpen=1) –ohje.  Moniresistentin bakteerin kantaja voi liikkua vapaasti potilashuoneen ulkopuolella, jos ei ole ympäristöään eritteillä sotkeva tai ripuloiva.  Muiden potilaiden, joiden kohdalla noudatetaan kosketusvarotoimia, täytyy pysyä huoneessaan (oksennus- ja ripulitauti, rokkotaudit, syyhy, runsaasti erittävät haavat yms.) |

# Kosketusvarotoimipotilaan hoidon päivittäinen käytännön toteutus (huonekortti):

|  |  |
| --- | --- |
| **Käsihuuhteen käyttö** | Huoneeseen mennessä ja sieltä poistuessa.  Ennen suojakäsineiden ja muiden suojainten pukemista ja niiden riisumisen jälkeen.  **Desinfioi kädet ja vaihda suojakäsineet**: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen.  Ota huoneen kaapeista tarvittavat hoitovälineet desinfioiduin käsin. |
| **Suojaimet**  (kertakäyttöiset) | **Pue tehdaspuhtaat suojakäsineet ja suojatakki: A**ina,kun olet kosketuksessa potilaaseen ja hänen lähiympäristöön.  Käytä muita suojaimia (kirurginen suu-nenäsuojus ja suojalasit tai vaihtoehtoisesti visiirimaski), jos vaara roiskeista. |
| **Suojainten pukeminen** | Pue suojatakki potilashuoneen ulkopuolella/välitilassa/  potilashuoneessa.  Pue suojakäsineet potilashuoneessa juuri ennen potilaskosketusta tai hoitoympäristöön koskemista. |
| **Suojainten riisuminen** | Riisu suojaimet potilashuoneessa suoraan roskiin.  **Suojainten riisumisjärjestys:** 1. suojakäsineet, 2. suojatakki,3. käsien desinfektio,4.(suojalasit ja kirurginen suu-nenäsuojus/visiirimaski), 5. käsien desinfektio |
| **Muun henkilökunnan suojautuminen** | Käytä samaa suojavaatetusta kuin osaston henkilökunta. |
| **Potilaan liikkuminen** | Moniresistentin bakteerin kantaja voi liikkua vapaasti potilashuoneen ulkopuolella, jos ei ole ympäristöään eritteillä sotkeva tai ripuloiva.  Muiden potilaiden, joiden kohdalla noudatetaan kosketusvarotoimia, täytyy pysyä huoneessaan (oksennus- ja ripulitauti, rokkotaudit, syyhy, runsaasti erittävät haavat yms.) |
| **Potilaan kuljettaminen** | Käytä käsihuuhdetta ennen kuljetusta ja sen jälkeen. |
| **Ruokailu** | Omassa huoneessa, paitsi moniresistentin bakteerin kantajat voivat ruokailla päiväsalissa.Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Kirjat, lelut yms.** | Potilaskohtaisessa käytössä hoitojakson ajan ja niiden on oltava desinfioitavissa. Ensisijaisesti tuodaan lapselle omia leluja ja pelejä kotoa. Osaston kirjoja voi viedä potilashuoneeseen, paitsi syyhy- ja ripulipotilaille. |
| **Päivittäinen siivous** | Käytä samaa suojavaatetusta kuin osaston henkilökunta.  Päivittäinen siivous yleispuhdistusaineella.  Eritetahradesinfektio kloori 1000 ppm. |
| **Likapyykki** | Laita likapyykki huoneessa suoraan pyykkisäkkiin. Ei merkitä. |
| **Vierailijat** | Ohjaa vierailijoille käsien desinfektio. |

# Kosketusvarotoimien lopetus/siirto jatkohoitoon (tarkistuslista):

|  |  |
| --- | --- |
| **Hoito-, tutkimus- ja apuvälineiden huolto** | Puhdista ja desinfioi monikäyttöiset välineet ensisijaisesti huuhtelu- ja desinfiointikoneessa (deko), jos mahdollista. Muussa tapauksessa pyyhi väline puhdistuksen jälkeen desinfektioaineella. |
| **Siivous** | Käytä samaa suojavaatetusta kuin osaston henkilökunta.  Pyyhi kosketuspinnat, WC- ja pesutilat kloorilla 1000ppm.  CPE-potilaan jälkeen loppusiivouksessa lattiakaivoon ja WC-istuimen huuhtelureunan alapuolelle valutetaan reunoja myöten 1l laimentamatonta klooria. Kloorin annetaan vaikuttaa 60 min jonka jälkeen pestään harjalla ja huuhdellaan.  Loppusiivouksen jälkeen huoneeseen saa ottaa heti uuden potilaan. |
| **Vuodevaatteet** | Laita peitto, tyynyt ja lakanat suoraan huoneessa pyykkisäkkiin. Pyyhi patjan hygieniasuoja kloorilla 1000 ppm tai lähetä pesulaan. |
| **Laboratorio-näytteet** | Poista merkintä Weblabista (Oys) kosketusvarotoimien päätyttyä. |
| **Tiedottaminen** | Tiedota jatkohoitopaikkaa, mikäli kosketusvarotoimet jatkuvat. |
| **Vainajan laitto** | Käytä samoja suojaimia kuin potilasta hoidettaessa. |